xlvi          CHAUCER'S KNIGHTES TALE.

The nobles of the Grekes that ther were

Upon here schuldres carieden the beere,

With slak paas, and eyhen reed and wete,

Thurghout the cite, by the maister streete,

That sprad was al with blak, and wonder bye

Right of the same is al the stret i-wrye.

Upon the right hond went olde Egeus,

And 011 that other syde duk Theseus,

With vessels in here hand of gold wel fyn,

As ful of hony, mylk, and blood, and wyn;          2050

Eke Palomon, with a gret companye;

And after that com woful Emelye,

With fyr in hond, as was that time the gyse,

To do thoffice of funeral servise.

Heygh labour, and ful gret apparailyng
Was at the service and at the fyr makyng,
That with Ms grene top the heven raughte,
And twenty fadme of brecle tharme straughte ;
This is to seyn, the boowes were so brode.
Of stree first was ther leyd ful many a loode.       20f>0
But how the fyr was makyd tip on highte,
And eek the names how the trees highte,
As ook, fyr., birch,, asp, aldir, holm, popler,
Wilw, elm, plane, asscb, box, chesteyn, lynde, laurer,
Mapul, thorn, beech, hasil, ew, wyppyltre,
How they weren felde, schal nought be told for me ;
Ne how the goddes ronnen up and doun,
Disheryt of here habitacioun,
In which they whilom wonecl in rest and pees,
Nymphes, Faunes, and Amadryes;                      2070

Ne how the beestes and the bridcles alle
Fleclden for feere, whan the woode was falle ;
Ne liow the ground agast was of the light,
That was nought wont to see no sonne bright ;v
Ne how the fyr was couehid first with stree,
And thanne with drye stykkes cloven in three,
And thanne with grene woode and spicerie,
And thanne with cloth of gold and with perrye,
And gerlandes hangyng with ful many a flour,
The myrre, thensens with also .m>et odour;         &080
Ne how Arcyte lay among al this,
Ne what richesse aboute his body is ;
Ne how that Enaely, as was the gyse,
Putt in tlie fyr of funeral servise;
Ne how she swownede when sche made the fyre,
Ne what sche spuk, ne what was hire desire;